turjo4nis/wikipedia-bn-dump-20250701 huggingface dataset:
কল্যাণী দাস

কল্যাণী দাস (২৮ মে ১৯০৭ - ১৬ ফেব্রুয়ারি ১৯৮৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।

জন্ম ও পরিবার 
কল্যাণী দাস ১৯০৭ সালে কৃষ্ণনগরে এক পরিবারে জন্মগ্রহণ করেন। কিন্তু পিতৃভূমি ছিল চট্টগ্রাম। তার পিতার নাম বেণী মাধব দাস ও মাতার নাম সরলা দাস। তার বোন বীণা দাসও সশস্ত্র বিপ্লবী আন্দোলনে যুক্ত ছিলেন । পিতার আদর্শে প্রভাবিত হয়ে রাজনীতিতে যোগ দেন। এছাড়া কল্যাণী দাসের ছিল মায়ের মতোই সংগঠনী ক্ষমতা।

শিক্ষাজীবন 
কলকাতায় তিনি কটকে র‍্যাভেনশ্ কলেজিয়েট স্কুল পড়াশুনা করেছেন। ১৯২৮ সালে বি.এ. পাস করবার পর তিনি বিশ্ববিদ্যালয়ে এম.এ. পড়তে যান। ছাত্রাবস্থায় কলিকাতার স্কুল-কলেজের ছাত্রীদের নিয়ে এই ‘ছাএীসংঘ' গঠিত হয়। এর সভানেত্রী ছিলেন সুরমা মিত্র ও সম্পাদিকা ছিলেন কল্যানী দাস।

রাজনৈতিক জীবন 
কল্যাণী দাসের পরিবার ছিল রাজনৈতিক পরিবার। অসহযোগ ও জাতীয় আন্দোলনের যোগ দেওয়ার কারণে তার মেজদাদা কারাবরণ করেন। ছাত্রাবস্থায় তিনি রাজনৈতিক মনস্ক হয়ে ওঠেন। সে সময় যুগান্তর দল এর কতিপয় সদস্যের সাথে তার বন্ধুত্বপূর্ণ সম্পর্ক তৈরি হয়। ১৯৩০ সালে ডালহৌসির অত্যাচারের বিরুধে প্রতিবাদের জন্য আইন অমান্য করে আন্দোলন ছাত্রীদের যোগদানের জন্য নেতৃত্ব দেন। ১৯৩২ সালে 'আইন অমান্য আন্দোলন'এ অংশ নেন এবং গ্রেপ্তার হন। তিনি সমাজ সেবা ও বিপ্লবী কর্মকাণ্ডে জড়িত ছিলেন। তিনি ছাত্রী সংঘের উদ্যোক্তা এবং ব্রিটিশ বিরোধী রাজনীতির জন্য কারাবরণ করেন। সহপাঠী হিসাবে ছিল কমলা দাশগুপ্ত।

বৈবাহিক জীবন 
১৯৩৮ সালের মার্চ মাসে নির্মলেন্দু ভট্টাচার্যের সঙ্গে কল্যাণী দাসের বিবাহ হয়। বিয়ের পরও রাজনৈতিক কাজের সাথে সক্রিয়ভাবে যুক্ত ছিলেন। ১৯৪০ সালে কল্যাণী ভট্টাচার্য বোম্বে চলে যান স্বামীর কর্মস্থলে। ১৯৪২ সালের ‘ভারত ছাড়' আন্দোলনে যোগদান করে তিনি বোম্বেতে তিন মাসের জন্য কারাবরণ করেন।

মৃত্যু 
১৯৩৮ সালে বিয়ের পরে তিনি নারী রাজনৈতিক কর্মীদের নিয়ে 'মন্দিরা' নামে মুখপত্র প্রকাশ করেন। 'জীবন অধ্যায়' নামক আত্নচরিত প্রকাশ করেন। যেখানে নিজের নানা অভিজ্ঞতার বর্ণনা করেছেন। কল্যাণী দাসের ১৯৮৩ সালের ১৬ ফেব্রুয়ারি মৃত্যু হয়।

তথ্যসূত্র 

১৮৭০-এ জন্ম
১৯৮৩-এ মৃত্যু
আদিনিবাস পূর্ববঙ্গে
পশ্চিমবঙ্গের বিপ্লবী
নারী বিপ্লবী
ভারতীয় বিপ্লবী
পশ্চিমবঙ্গের ভারতীয় স্বাধীনতা কর্মী
রাজনীতিতে ভারতীয় নারী
রাজনীতিতে বাংলাদেশী নারী
চট্টগ্রাম জেলার বিপ্লবী
২০শ শতাব্দীর ভারতীয় রাজনীতিবিদ
বাঙালি হিন্দু
পূর্ববঙ্গের ব্রিটিশ উপনিবেশবাদ বিরোধী বিপ্লবী
বাঙালি ভারতীয় স্বাধীনতা সংগ্রামী
পূর্ব বাংলা থেকে ভারতীয় স্বাধীনতা কর্মী
বাঙালি বিপ্লবী
ভারতীয় নারী স্বাধীনতা কর্মী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
১৯০৭-এ জন্ম
ভারতীয় স্বাধীনতার বিপ্লবী আন্দোলন
ব্রাহ্ম
পশ্চিমবঙ্গের ভারতীয় জাতীয় কংগ্রেসের রাজনীতিবিদ
২০শ শতাব্দীর ভারতীয় নারী রাজনীতিবিদ
পশ্চিমবঙ্গের রাজনীতিতে নারী
ব্রিটিশ ভারতের বন্দি ও আটক
কৃষ্ণনগরের ব্যক্তি
ইসলামী বিশ্বকোষ

ইসলামী বিশ্বকোষ হলো ইসলামিক ফাউন্ডেশন বাংলাদেশ থেকে প্রকাশিত বিশ্বকোষের গ্রন্থ। এটিতে ইসলাম সম্পর্কিত বিভিন্নমুখী জ্ঞানের ভান্ডার রয়েছে। ইসলামের ব্যাপক বিষয় ইসলামি বিশ্বকোষের অন্তর্ভুক্ত। এটি ২৫ খণ্ডের একটি সংক্ষিপ্ত অর্থবহ সংস্করণ। এই বিশ্বকোষ প্রকল্পের শীর্ষস্থানীয় প্রতিষ্ঠাতা ছিলেন বাংলাদেশি শিক্ষাবিদ এবং পণ্ডিত আবদুল হক ফরিদী।

ইতিহাস 
বাংলাদেশে প্রথম ইসলামী বিশ্বকোষের প্রণয়নের উদ্যোগ গ্রহণ করেন বাংলা একাডেমী। ডাঃ মুহাম্মদ শহীদুল্লাহ কিছু সময়ের জন্য এই প্রকল্পের সম্পাদক হিসাবে দায়িত্ব পালন করেছিলেন। ১৯৫৮ সালে বাংলা একাডেমী লাইডেন হতে প্রকাশিত শর্টার এনসাইক্লোপিডিয়া অফ ইসলাম শীর্ষক ইসলামি বিশ্বকোষের অনুবাদের সিদ্ধান্ত গ্রহণ করে। পরবর্তীতে তা বিভিন্ন কারণে ইসলামিক ফাউন্ডেশন বাংলাদেশ এর কাছে তুলে দেয়। যেটি আরো সম্পাদনা করে প্রকাশ করা হয়।

আবদুল হক ফরিদী বিশ্বকোষের সম্পাদকীয় বোর্ডের সভাপতি থাকাকালীন, তাঁর জীবদ্দশায় ১৮টি খণ্ডের কাজ সম্পন্ন হয়েছিল।

একাত্তরে বাংলাদেশ স্বাধীন হওয়ার পর, প্রকাশিত তিনটি বিশেষায়িত বিশ্বকোষের একটি ছিল এটি। আ ফ ম খালিদ হোসেন বিশ্বকোষের দ্বিতীয় সংস্করণের ৩ থেকে ৯ খণ্ড পর্যন্ত সম্পাদনা করেছেন।

আরও দেখুন 
 ইসলাম-সম্পর্কিত বিশ্বকোষের তালিকা

তথ্যসূত্র 

বাংলা ভাষার বিশ্বকোষ
ইসলাম শিক্ষা
বাংলাদেশী বিশ্বকোষ
২০শ শতাব্দীর বিশ্বকোষ
ইসলামি বিশ্বকোষ
বাংলা ভাষা
ইসলামিক ফাউন্ডেশন বাংলাদেশ
সৈয়দ মোয়াজ্জেম হোসেন

সৈয়দ মোয়াজ্জেম হোসেন একজন বাংলাদেশী শিক্ষাবিদ এবং ইসলামী পণ্ডিত ব্যক্তি ছিলেন। তিনি ঢাকা বিশ্ববিদ্যালয়ের উপাচার্য হিসেবে দায়িত্ব পালন করেছেন।

জন্ম
টাঙ্গাইল জেলাধীন মির্জাপুর উপজেলার বানিয়ারা গ্রামে ১ আগস্ট ১৯০১ সালে সৈয়দ পরিবারে জন্মগ্রহণ করেন ড. সৈয়দ মোয়াজ্জেম হোসেন।

শিক্ষাজীবন
ঢাকা বিশ্ববিদ্যালয় থেকে প্রথম বিভাগে তৎকালীন আরবি ও ইসলামিক স্টাডিজ বিভাগ থেকে এমএ পাশ করেন (১৯২৪) এবং ক্লাসিকেল এরাবিক পোয়েট্রির উপর থিসিস লিখে অক্সফোর্ড বিশ্ববিদ্যালয় থেকে আরবিতে ডক্টরেট ডিগ্রি অর্জন করেন।

কর্মজীবন
ডঃ সৈয়দ মোয়াজ্জেম হোসেন পূর্ব পাকিস্তান কর্ম কমিশনের চেয়ারম্যান (১৯৫৩-১৯৫৬), করাচি ইনকোয়ারী কমিটি সদস্য (১৯৫৬-১৯৫৭), চেয়ারম্যান ইসলামিক ইউনিভার্সিটি কমিশন ছিলেন (১৯৬৪-১৯৬৫)।
ঢাকা বিশ্ববিদ্যালয়ে উপাচার্য হিসেবে কর্মরত  (১৯৪৮-১৯৫৩), এবং আরবি বিভাগে রিডার হিসেবে যোগদান করেন (১৯৩০)।

প্রকাশিত বই
ডঃ সৈয়দ মোয়াজ্জেম হোসেন দেশ ও বিদেশের বহু পত্রপত্রিকায় বিভিন্ন তথ্য ও তত্ত্বপূর্ণ প্রবন্ধ এবং বহু বই প্রকাশ করেন। এর মধ্যে উল্লেখযোগ্য হল:
 Early Arabic Odes
 ঢাকা 
 কিতাব-আল-রুমুয
 দামেস্ক 
 The Poems of Suragalb-Mirdan al-Driqi
 কিতাব-উল-মারিফাত হাদিস

মৃত্যু
আরবি ভাষার এই সুমহান পণ্ডিত ১৯৯১ সালে মৃত্যুবরণ করেন।

তথ্যসূত্র

বহিঃসংযোগ

১৯০১-এ জন্ম
১৯৯১-এ মৃত্যু
ঢাকা বিশ্ববিদ্যালয়ের উপাচার্য
টাঙ্গাইল জেলার ব্যক্তি
ঢাকা বিশ্ববিদ্যালয়ের শিক্ষক
বাংলাদেশী শিক্ষায়তনিক
ইসলামি চিন্তাবিদ
অক্সফোর্ড বিশ্ববিদ্যালয়ের প্রাক্তন শিক্ষার্থী
বাঙালি লেখক
ঢাকা বিশ্ববিদ্যালয়ের প্রাক্তন শিক্ষার্থী
ডালহৌসি বিশ্ববিদ্যালয়ের প্রাক্তন শিক্ষার্থী
আরব বংশোদ্ভূত বাংলাদেশী ব্যক্তি
বাংলাদেশী সুন্নি মুসলিম পণ্ডিত
বাঙালি আলেম
জিঙ্কি-সুহল বিক্রিয়া

জিঙ্কি-সুহল বিক্রিয়া () হল ফ্রিডেল-ক্র্যাফট অ্যালকাইলেশন বিক্রিয়ার একটি বিশেষ ধাপ। বিজ্ঞানী থিওডোর জিঙ্কি এবং সুহল সর্বপ্রথম এই বিক্রিয়াটি বর্ণনা করেন।

এই বিক্রিয়ার একটি জনপ্রিয় উদাহরণ হল p-ক্রেসল হতে সাইক্লোহেক্সাডাইইনোন তৈরি। এ বিক্রিয়ায় অ্যালুমিনিয়াম ক্লোরাইড প্রভাবক হিসেবে এবং টেট্রাক্লোরোমিথেন দ্রাবক হিসেবে ব্যবহৃত হয়। মার্কিন বিজ্ঞানী মেলভিন নিউম্যান ১৯৫০-এর দিকে এই বিক্রিয়ার নানাদিক এবং এর কৌশলের উন্নয়ন ঘটান।

এই বিক্রিয়ার উৎপাদই ডাইইনোল বেনজিন পুনর্বিন্যাস বিক্রিয়ার প্রাথমিক কাঁচামাল।

তথ্যসূত্র

প্রতিস্থাপন বিক্রিয়া
কার্বন-কার্বন বন্ধন গঠনকারী বিক্রিয়া
নামধারী বিক্রিয়া
ব্যক্তিনামাঙ্কিত বিক্রিয়া
অ্যামোডোরি পুনর্বিন্যাস বিক্রিয়া

অ্যামাডোরি পুনর্বিন্যাস একটি জৈব বিক্রিয়া যেখানে অ্যালডোজের এন-গ্লাইকোসাইড অম্লীয় আর্দ্রবিশ্লেষণের মাধ্যমে পুনর্বিন্যস্ত হয়ে বা পলিমারাইজেশনের মাধ্যমে সংশ্লিষ্ট ১-অ্যামিনো-১-ডিঅক্সি-কিটোজ গঠন করে। কার্বোহাইড্রেট রসায়নের একটি গুরুত্বপূর্ণ বিক্রিয়া এই অ্যামাডোরি পুনর্বিন্যাস বিক্রিয়া।

বিক্রিয়ার কৌশলে ১ ন্ং ধাপে ডি-ম্যানোজকে বদ্ধ অবস্থায়, এবং ২ নং ধাপে যুক্ত অবস্থায় অ্যামোনিয়ার সাথে দেখানো হয়েছে। বিক্রিয়ার মাধ্যমে ৩ নং ধাপে ১,১-অ্যামিনো-অ্যালকোহল উৎপন্ন হয়; যা অস্থায়ী হওয়ায় পানি হারিয়ে গ্লাইকোসাইল্যামিন গঠন করে (উন্মুক্ত অবস্থায় ইমিন (৫) এবং বদ্ধাবস্থায় হেমিঅ্যামিনাল (৪))। প্রকৃতিপক্ষে অ্যামাডোরি পুনর্বিন্যাস বিক্রিয়ার এটিই প্রাথমিক ধাপ।

গ্লাইকোসাইল্যামিনের সাথে পিরিডিন এবং অ্যাসিটিক অ্যানহাইড্রাই্ডের বিক্রিয়ায় ইমিন মূলক পুনর্বিন্যস্ত হয়ে মধ্যবর্তী ইনোল গঠন করে, যা পর্যায়ক্রমে কিটোন তৈরি করে। বিশেষ করে এই বিক্রিয়াতে সকল অ্যালকোহল এবং অ্যামিনো মূলকের অ্যাসাইলেশনও ঘটে।

এই বিক্রিয়াটি ম্যাইলার্ড বিক্রিয়ার সাথে সম্পৃক্ত, যেখানে বিকারকসমূহ হল প্রাকৃতিক চিনি এবং অ্যামিনো এসিড। সাম্প্রতিক কিছু গবেষণায় জারিত ডেক্সট্রান ও জেলাটিনের মধ্যবর্তী বিক্রিয়ার সময় অ্যামাডোরি পুনর্বিন্যাস বিক্রিয়া সংঘটনের সম্ভাবনা দেখা গেছে।

অ্যামাডোরি উৎপাদ 

অ্যামাডোরির উৎপাদ হল একটি মধ্যবর্তী যৌগ, যা গ্লাইকেশনের ফলে অ্যাডভান্সড গ্লাইকেশন সমাপ্তি-উৎপাদ (এ.জি.ই.) উৎপন্ন হবার সময় তৈরি হয়।

অ্যাডভান্সড গ্লাইকেশন সমাপ্তি-উৎপাদের বিক্রিয়াটি নিম্নোক্ত ধাপের মাধ্যমে শেষ হয়ঃ
 সিফ ক্ষারক গঠন''': উদাহরণস্বরূপ একটি গ্লুকোজের অ্যালডিহাইড মূলক একটি লাইসিনের অ্যামিনো মূলকের (কোনো প্রোটিনের) সাথে যুক্ত হয়ে ইমিন বা সিফ ক্ষয়ারক গঠন করে। এটি মূলত গ্লুকোজের কার্বন এবং লাইসিনের নাইট্রোজেনের মধ্যবর্তী সমযোজী বন্ধন।
 অ্যামাডোরি উৎপাদ গঠন: অ্যামাডোরির উৎপাদ সিফ ক্ষারকের পুনর্বিন্যাসের মাধ্যমে তৈরি হয়, যেখানে কার্বন-নাইট্রোজের দ্বিবন্ধন সংলগ্ন হাইড্রোক্সিল মূলকের হাইড্রোজেন পরমাণু পাশ্ববর্তী নাইট্রোজেনের সাথে যুক্ত হয়ে কিটোন গঠন করে।
 অ্যাডভান্সড গ্লাইকেশন সমাপ্তি-উৎপাদ গঠন (এ.জি.ই.)'': অ্যামাডোরি উৎপাদ জারিত হয়, সাধারণত ক্ষণস্থায়ী ধাতব প্রভাবক দ্বারা।

এ ধাপগুলোর মধ্যে প্রথম দুটি উভমুখী হলেও শেষোক্তটি একমুখী।

আরও দেখুন 
 ফ্রুক্টোজলাইসিন, গ্লুকোজ এবং লাইসিনের অ্যামাডোরি উৎপাদ।

তথ্যসূত্র

বহিঃসংযোগ 
 অ্যামাডোরি পুনর্বিন্যাস বিক্রিয়া 

পুনর্বিন্যাস বিক্রিয়া
ট্রান্সলেশনপরবর্তী মডিফিকেশন
নামধারী বিক্রিয়া
ব্যক্তিনামাঙ্কিত বিক্রিয়া
অ্যাজো যুগলায়ন

অ্যাজো যুগলায়ন বা অ্যাজো কাপলিং () হল একটি ডায়াজোনিয়াম যৌগ এবং একটি অ্যারোমেটিক যৌগের মধ্যকার জৈব বিক্রিয়া। এই ইলেক্ট্রোফিলিক অ্যারোমেটিক প্রতিস্থাপন বিক্রিয়ায় অ্যারাইল ডায়াজোনিয়াম ক্যাটায়ন ইলেক্ট্রোফাইল হিসেবে অ্যারিনের সাথে যুক্ত হয়। অধিকাংশ ক্ষেত্রেই ডায়াজোনিয়াম যৌগটি অ্যারোমেটিক হয়।

ডায়াজোকরণ 
অ্যানিলিনের সাথে নাইট্রাস এসিডের বিক্রিয়ায় ডায়াজোনিয়াম লবণ উৎপন্ন হয়। একে ডায়াজোকরণ বলা হয়। ডায়াজোনিয়াম লবণ একটি গুরুত্বপূর্ণ সাংশ্লেষিক মধ্যবর্তী যৌগ যা যুগলায়ন বিক্রিয়ার মাধ্যমে অ্যাজো ডাই এবং প্রতিস্থাপন বিক্রিয়া গঠনের ক্ষেত্রে অ্যারোমেটিক বলয়ে কার্যকরী মূলক হিসেবে উপস্থিত থাকে।

বিক্রিয়ার ব্যবহার 
এই বিক্রিয়ার উৎপাদ বিক্রিয়কসমূহের চেয়ে অধিকতর তরঙ্গদৈর্ঘ্যের আলো শোষণ করে, বিশেষ করে দৃশ্যমান বর্ণালির আলো। কারণ এদের কাঠামোতে উপস্থিত থাকে কনজুগেশন। ফলশ্রুতিতে অ্যারোমেটিক অ্যাজো যৌগসমূহ অধিকতর উজ্জ্বল হয় এবং নানাবিধ বিক্রিয়ায় ডাই বা রঞ্জক হিসেবে ব্যবহৃত হয়। গুরুত্বপূর্ণ অ্যাজো ডাইসমূহে মিথাইল রেড এবং লোহিত রঞ্জক ১৭০ উপস্থিত থাকে।

প্রোন্টোসিল এবং অন্যান্য সালফা ড্রাগ তৈরিতেও অ্যাজো যুগলায়ন ব্যবহৃত হয়।

অ্যাজো যুগলায়নের উদাহরণ 
অনেকভাবে এ বিক্রিয়া ঘটানো যায়। ফেনল, বেনজিন ডায়াজোনিয়াম ক্লোরাইডের সাথে বিক্রিয়ায় হলুদ-কমলা বর্ণের অ্যাজো যৌগ তৈরি করে। এই বিক্রিয়াটি হিম শীতল ক্ষারের উপস্থিতিতে অনুষ্ঠিত হয়।

এর সাথে সম্পর্কিত ডাই হল অ্যানিলিন ইয়েলো যা অ্যানিলিন এবং ডায়াজোনিয়াম লবণের বিক্রিয়ার মাধ্যমে উৎপন্ন হয়।

ন্যাপথলসমূহ হল জনপ্রিয় গ্রহীতা। অ্যানিলিন এবং ১-ন্যাপথলের বিক্রিয়ায় উৎপন্ন "অরগানোল ব্রাউন" এর একটি উদাহরণ:

একইভাবে β-ন্যাপথল ফিনাইলডায়াজোনিয়াম ইলেক্ট্রোফাইলের সাথে যুগলায়িত হয়ে তীব্র কমলা-লাল ডাই গঠন করে।

তথ্যসূত্র 

প্রতিস্থাপন বিক্রিয়া
কার্বন হেটারোপরমাণু বন্ধন গঠনকারী বিক্রিয়া
অ্যানিমে সম্মেলন

অ্যানিমে সম্মেলন প্রধাণত অ্যানিমে, মাঙ্গা ও জাপানি সংস্কৃতি নিয়ে করা হয়. সাধারণভাবে এটি বেশ কিছুদিন নিয়ে করা হয় এবং স্থান হিসেবে নেয়া হয় সম্মেলন কেন্দ্র, হোটেল, বা কলেজ ক্যাম্পাস. সম্মেলনে বিভিন্ন কার্যক্রম এবং প্যানেল থাকে, অ্যানিমে সম্মেলনে অংশগ্রহণকারীদের একটি বড় অংশ কসপ্লে করে যা অন্যান্য ফ্যান সম্মেলনের চেয়ে বেশি। এটা ব্যবসার জন্য ভালো কারণ এতে বিভিন্ন স্টুডিও, পরিবেশক ও প্রকাশকরা তাদের প্রকাশিত কাজের প্রচার করে।

তথ্যসূত্র 

অ্যানিমেশন
ক্লেয়ার কনর

ক্লেয়ার জোয়ান কনর, ওবিই (; জন্ম: ১ সেপ্টেম্বর, ১৯৭৬) ব্রাইটনে জন্মগ্রহণকারী প্রথিতযশা সাবেক ইংরেজ প্রমিলা আন্তর্জাতিক ক্রিকেটার। বর্তমানে তিনি আইসিসি’র মহিলাবিষয়ক কমিটির প্রধানের দায়িত্ব পালন করছেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার। ডানহাতে ব্যাটিংসহ স্লো লেফট আর্ম স্পিন বোলিংয়ে দক্ষতা প্রদর্শন করেছেন ক্লেয়ার কনর।

প্রারম্ভিক জীবন 
১ সেপ্টেম্বর, ১৯৭৬ তারিখে পূর্ব সাসেক্সের ব্রাইটন এলাকায় জন্মগ্রহণ করেন তিনি। ম্যানচেস্টার বিশ্ববিদ্যালয়ের ইংরেজি বিষয়ে পড়াশোনা করেন ও ১৯৯৮ সালে স্নাতকধারী হন। ম্যানচেস্টারে অবস্থানকালে ক্লেয়ার হিউম হলে বসবাস করতেন।

ব্রাইটন কলেজে থাকাকালে ব্যক্তিগত সম্পর্ক কার্যক্রমে অংশ নেন ও ইংরেজি, পিএসএইচই এবং পিই শিক্ষা লাভ করেন। এছাড়াও চ্যানেল ফোরে খণ্ডকালীন চাকরি করতেন।

সাসেক্সের শীর্ষস্থানীয় ক্লাব প্রেস্টন নোম্যাডসের অনূর্ধ্ব-১৬ দলে খেলেন ও অধিনায়কের দায়িত্বে ছিলেন। এছাড়াও তিনি সংক্ষিপ্তকালের জন্য ব্রাইটন কলেজ পুরুষ দলে খেলেন। এরপরই ইংল্যান্ড দলে বর্ণাঢ্যময় খেলোয়াড়ী জীবনের সূত্রপাত ঘটে। ২০০২ সালে মহিলাদের উদ্বোধনী ক্রিকেটার কাপে অংশ নেন।

খেলোয়াড়ী জীবন 
১৯৯৫ সালে ইংল্যান্ডের পক্ষে একদিনের আন্তর্জাতিকে অভিষেক ঘটে তার। ঐ মৌসুমেরই শীতকালে প্রথম টেস্টে অংশগ্রহণ করেন তিনি। ১৯৯৯ সালে ভারতের বিপক্ষে হ্যাট্রিক করে বসেন। ২০০০ সাল থেকে অবসর নেয়ার পূর্ব-পর্যন্ত ইংল্যান্ড দলের অধিনায়কত্ব করেন।

২০০৫ সালে দক্ষিণ আফ্রিকায় অনুষ্ঠিত মহিলা ক্রিকেট বিশ্বকাপে দলকে সেমি-ফাইনালে নিয়ে যান। ঐ মৌসুমের শীতকালে নিউজিল্যান্ডের ঘরোয়া ক্রিকেটে সেন্ট্রাল ডিস্ট্রিক্টস ওম্যান দলের পক্ষে রাজ্য ক্রিকেটে অংশগ্রহণ করেন। ২০০৪-০৫ মৌসুমে ইংল্যান্ড দলের অধিনায়কের দায়িত্ব লাভ করেন।

সম্মাননা 
২০০৪ সালে মহিলাদের ক্রিকেটে অসামান্য অবদান রাখায় রাণীর জন্মদিনের সম্মাননায় এমবিই পদবীতে ভূষিত হন। এরপর ২০০৬ সালে নববর্ষের সম্মাননায় তাকে ওবিই পদবী প্রদান করা হয়। একই সময়ে পুরুষদের অ্যাশেজ বিজয়ী দলকেও সম্মানিত করা হয়েছিল। ২০০৬ সালে প্রথম মহিলা হিসেবে ল্যাশিংস বিশ্ব একাদশের পক্ষে সর্বতারকা দাতব্য দলে খেলেন।

২০০৬ সালে আন্তর্জাতিক ক্রিকেট থেকে অবসর নেন তিনি।

তথ্যসূত্র

আরও দেখুন 
 হলি কলভিন
 ২০১২ আইসিসি পুরস্কার
 মহিলাদের আন্তর্জাতিক ক্রিকেটে হ্যাট্রিকের তালিকা

বহিঃসংযোগ 
 
 
 60 Seconds Extra interview with Metro: Clare Connor

১৯৭৬-এ জন্ম
অর্ডার অব দ্য ব্রিটিশ এম্পায়ার পদক বিজয়ী
ইংরেজ মহিলা ক্রিকেটার
ইংল্যান্ডের মহিলা টেস্ট ক্রিকেটার
ইংল্যান্ডের মহিলা একদিনের আন্তর্জাতিক ক্রিকেটার
ইংল্যান্ডের মহিলা টুয়েন্টি২০ আন্তর্জাতিক ক্রিকেটার
জীবিত ব্যক্তি
ব্রাইটনের ব্যক্তিত্ব
ম্যানচেস্টার বিশ্ববিদ্যালয়ের প্রাক্তন শিক্ষার্থী
সাসেক্সের মহিলা ক্রিকেটার
সেন্ট্রাল ডিস্ট্রিক্টস হিন্ডসের ক্রিকেটার
মহিলাদের একদিনের আন্তর্জাতিকে হ্যাট্রিক লাভকারী
কমান্ডার অব দি অর্ডার অব দ্য ব্রিটিশ এম্পায়ার
মেরিলেবোন ক্রিকেট ক্লাবের সভাপতি
থাইল্যান্ড জাতীয় কাবাডি দল

থাইল্যান্ড জাতীয় কাবাডি দল   আন্তর্জাতিক কাবাডি খেলায় থাইল্যান্ডের প্রতিনিধিত্বকারী দল।

টুর্নামেন্ট রেকর্ড

এশিয়ান গেমস

বিশ্বকাপ

এশিয়ান বিচ গেমস

এশিয়ান ইনডোর গেমস

আরো দেখুন
থাইল্যান্ডে ক্রীড়া

তথ্যসূত্র

বহিঃসংযোগ
 আন্তর্জাতিক কাবাডি ফেডারেশন 
 ২০০৭ বিশ্বকাপের ফলাফল 
 ২০০৪ বিশ্বকাপের ফলাফল 

থাইল্যান্ডের জাতীয় ক্রীড়া দলসমূহ
কাবাডি
থাইল্যান্ডে কাবাডি
জাতীয় কাবাডি দলসমূহ
জাতীয় কাবাডি দল
হাতেম আলী খান

হাতেম আলী খান (জন্ম: ১৯০৪ - মৃত্যু: ১৯৭৭) একজন যুক্তফ্রন্ট দলীয় রাজনীতিবিদ ও পাকিস্তানের জাতীয় পরিষদের সাবেক সদস্য।

জন্ম
হাতেম খান ১৯০৪ সালের ২৪ নভেম্বর জন্মগ্রহণ করেন। তার জন্মভূমি ব্রিটিশ ভারতের বাংলা প্রদেশের টাঙ্গাইল জেলার গোপালপুর উপজেলায়। তার পিতা নায়েব আলী খান ছিলেন স্থানীয় জমিদার। ১৯২০ সালে তিনি হেমনগর শশীমুখী উচ্চ ইংরেজি বিদ্যালয় থেকে মাধ্যমিক পাশ করেন ও তার পরের বছর কলকাতার রিপন কলেজে ভর্তি হন। এই সময় তার সাথে সূর্য সেন, কাজী নজরুল ইসলাম এবং অন্যান্য ব্যক্তিদের পরিচয় হয়। তিনি বাংলার অধিকার আদায়ের জন্য কাজ করেন। ১৯২৪ সালে রিপন কলেজ থেকে উচ্চ মাধ্যমিক পাশ করেন। জমিদারদের অত্যাচারের বিরুদ্ধে তিনি সংগ্রাম শুরু করেন। তিনি সর্বহারা নামে একটি সাময়িকী প্রকাস করেন।তারপর তিনি দুই বা এর অধিক সাময়িকী প্রকাশ করেন, সাময়িকীর নাম ছিলো চাষী-মজুর ও দিন-মজুর। ১৯২৬ সালে বিএ এবং ১৯২৮ সালে এমএ ডিগ্রি অর্জন করেন। ১৯২৭ সালে তিনি কারিমুন্নেসাকে বিয়ে করেন। তাদের ৬ জন সন্তান আছে।

ইতিহাস
তার সংগ্রামী জীবনে তিনি একাধিক বার কারানির্যাতন ভোগ করেছেন। ১৯৩৩ সালে তিনি কলকাতা থেকে তিনি তার গ্রামে ফিরে আসেন। ১৯৪৬ সালে চলমান তেভাগা আন্দোলনে তিনি তার গ্রামে আন্দোলনের নেতৃত্ব দেন। তিনি নিজ জেলা টাঙ্গাইল ছাড়াও রংপুর, দিনাজপুর, রায়পুর ও মুন্সীগঞ্জ অঞ্চলের তেভাগা সংগঠনে কাজ করেন নিষ্ঠার সাথে।

কর্মজীবন
কলিকাতা থেকে ‘সর্বহারা’ পত্রিকা প্রকাশ করেন। এরপর তিনি ‘চাষি-মজুর’, দিন-মজুর’ নামে দুইটি পত্রিকা প্রকাশ করেন। একই সঙ্গে তিনটি (বলরামপুর, নলিন ও ধূবলিয়া)  হাইস্কুলের হেডমাস্টার হিসেবে দায়িত্ব পালন করেন (১৯৪২)। ১৯৫০ সালের দাঙ্গায় হাজার হাজার মুসলিম আসাম, ত্রিপুরা ও পশ্চিমবঙ্গ থেকে পূর্ব পাকিস্তানে প্রবেশ করে। হাতেম খান তাদের জন্য কাজ শুরু করেন। ১৯৫৪ সালের নির্বাচনে গোপালগঞ্জ থেকে যুক্তফ্রন্টের প্রার্থী হিসেবে সংসদ সদস্য নির্বাচিত হন। ১৯৭৬ সালে তিনি কেন্দ্রীয় কৃষক সমিতির চেয়ারম্যান নিযুক্ত হন।

মৃত্যু
হাতেম আলী খান ১৯৭৭ সালের ২৪ অক্টোবর মৃত্যুবরণ করেন।

তথ্যসূত্র

বহিঃসংযোগ

১৯০৪-এ জন্ম
১৯৭৭-এ মৃত্যু
টাঙ্গাইল জেলার রাজনীতিবিদ
বাংলাদেশী রাজনীতিবিদ
বাংলাদেশী সাম্যবাদী
ট্যাবি

ট্যাবি (বৈজ্ঞানিক নাম: Pseudergolis wedah (Kollar)) এক প্রজাতির মাঝারী আকারের কালচে হলুদ-কমলা রঙের প্রজাপতি। এরা নিমফ্যালিডি পরিবারের সদস্য।

আকার 
ট্যাবির প্রসারিত অবস্থায় ডানার আকার ৫৫-৬৫মিলিমিটার দৈর্ঘ্যের হয়।

উপপ্রজাতি  
ভারতে প্রাপ্ত ট্যাবির উপপ্রজাতিসমূহ হল-
  Pseudergolis wedah wedah Kollar, 1844 – Himalayan Tabby

বিস্তার 
ভারতএর (হিমাচল প্রদেশ, উত্তরাঞ্চল) সিকিম থেকে অরুণাচল প্রদেশ, উত্তর-পূর্ব ভারত, নেপাল, ভুটান, বাংলাদেশ এবং মায়ানমার এ দেখা যায়। এপ্রিল থেকে ডিসেম্বর পর্যন্ত ৪০০ থেকে ২০০০ ফুট উচ্চতা অবধি এদের দর্শন মেলে।

বর্ণনা 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

পুরুষ এবং স্ত্রী ট্যাবি, উভয় নমুনাই অনুরূপ।

ডানার উপরিপৃষ্ঠএর রঙ সোনালী বাদামী। উভয় ডানারই সেলের মধ্যে আড়াআড়ি ভাবে চারটে করে কালো আঁকাবাকা তেরচা ভাবে অবস্থিত লম্বা দাগ বিদ্যমান। উভয় ডানার সেল এর অব্যবহিত পরেই ডিসকোসেলুলার অংশে একটি করে আঁকাবাকা কালো সুস্পষ্ট রেখা কোস্টার সামান্য নীচ থেকে শুরু হয়ে ডরসাম এর খানিক উপর পর্যন্ত উলম্বভাবে বিস্তৃত। উভয় ডানাতেই পোস্টডিসকাল অংশে অনুরূপ আরো একটি কালো আঁকাবাকা রেখা বিদ্যমান যা কোস্টার নীচ থেকে উতপন্ন হয়ে টর্নাস এর উপর পর্যন্ত বিস্তৃত। সাবটার্মিনাল কালো সরু আঁকাবাকা রেখাটি শীর্যভাগ এর কাছে কোস্টাল প্রান্তরেখা থেকে শুরু হয়ে টর্নাস পর্যন্ত বিস্তার লাভ করেছে। উভয় ডানাতেই পোস্টডিসকাল এবং সাব-টার্মিনাল রেখা দুটির মাঝে প্রতিটি ইন্টারস্পেসে একটি করে কালো ছোট ছোপ অথবা বিন্দু বর্তমান এবং একটি ধারাবাহিক ছোপ এর সারি গঠন করেছে।

ডানার নিম্নপৃষ্ঠের রঙ হালকা চকোলেট বাদামী এবং বেগুনি চক্‌চক্‌ এ আভা যুক্ত। সামনের ডানার শীর্যভাগ চৌকো আকৃতির।

আচরণ 
এদের সাধারনত ছোট ঝর্ণার ধারে পাওয়া যায়। ঝর্ণার ধারে পাথরের উপর ডানা মেলে অথবা মাটির কাছাকাছি নিচু পাতার উপর বসে এরা বিশ্রাম করে।  পার্বত্য অঞ্চলে নদী ও ঝর্নার আশেপাশে এদের উড়তে দেখা যায়। এছাড়া মাংশাষী পশু এবং পাখির বিষ্ঠার উপর ভিজে ছোপ এর উপরও এদের বসতে দেখা যায়।

বৈশিষ্ট্য

ডিম 
স্ত্রী ট্যাবি পাতার নিচের পিঠে একটি করে ডিম পাড়ে।

শূককীট 
ট্যাবির শুককীট সবুজ বর্নের হয় এবং এদের মাথাই কাঁটাযুক্ত শিং দেখা যায়।

আহার্য উদ্ভিদ 
এই শূককীট Pipturus argenteus,Debregeasia edulis,Debregeasia bicolor    গাছের কচি পাতার রসালো অংশ আহার করে।

মূককীট

চিত্রশালা

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত নিমফ্যালিডি গোত্রের প্রজাপতি
সিকিমে প্রাপ্ত নিমফ্যালিডি গোত্রের প্রজাপতি
১৮৪৮-এ বর্ণিত প্রজাপতি
কমলা চট্টোপাধ্যায়

কমলা চট্টোপাধ্যায় (২৪ মে ১৯১৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। তিনি স্বদেশী যুগ ও মহিলা আন্দোলনের ইতিহাস লেখা ও বলার এবং প্রগতিমুলক কাজে নিজেকে ব্যাপৃত রাখেন।

জন্ম ও পরিবার 
কমলা চট্টোপাধ্যায় ১৯১৩ সালে হাওড়া জেলার উলুবেড়িয়ার বানীবনে জন্মগ্রহণ করেন। তার পিতৃভুমি ছিল হাওড়ার মুন্সিরহাটে। তার পিতার নাম প্রমথনাথ চট্টোপাধ্যায়। তিনি ব্রাহ্মসমাজের সেবক ছিলেন।১৯৪৪ সালে নীরদ মুখোপাধ্যায়ের সাথে বিবাহ হয়।

শিক্ষাজীবন 
১৯২৯ সালে ম্যাট্রিক পাস করেন ময়মনসিংহ বিদ্যাময়ী স্কুল থেকে। কলকাতার স্কটিশ চার্চ কলেজে ভর্তি হন। ১৯৩১ সালে আই.এ পাশ করেন।

রাজনৈতিক জীবন 
ময়মনসিংহ বিদ্যাময়ী স্কুলে ছাত্রাবস্থা থেকেই তিনি স্বদেশীভাবাপনন হয়ে ওঠেন। ১৯২৮ সালে সাইমন কমিশন উপলক্ষ্যে স্কুলে ধর্মঘট করেন। ১৯৩০ সালে জন্য আইন অমান্য করে আন্দোলন ছাত্রীদের যোগদানের দেন। তিনি ১৯৩২ সালে গ্রেপ্তার হন এবং ১৯৩৮ সালের প্রথমের দিকে মুক্তি পান। তখন থেকেই রাজনীতিতে সক্রিয়ভাবে যুক্ত। ১৯৩৮ সালের শেষে কমিউনিস্ট পার্টিতে যোগ দেন। নোয়াখালির দাঙ্গার পরে সেখানে তিনি রিলিফের কাজ করতেন।

তথ্যসূত্র 

১৯১৩-এ জন্ম
পশ্চিমবঙ্গের বিপ্লবী
ভারতীয় বিপ্লবী
পশ্চিমবঙ্গের ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
রাজনীতিতে ভারতীয় নারী
হাওড়া জেলার ব্যক্তি
বাঙালি বিপ্লবী
নারী বিপ্লবী
ভারতীয় নারী স্বাধীনতা কর্মী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
শার্লক হোমস: আ গেম অব শ্যাডোস

শার্লক হোমস: আ গেম অব শ্যাডোস ২০১১ সালে মুক্তিপ্রাপ্ত একটি অ্যাকশন-রহস্য ধাঁচের চলচ্চিত্র। এটি Arthur Conan Doyle সৃষ্ট শার্লক হোমস চরিত্রের উপর ভিত্তি করে নির্মিত। চলচ্চিত্রটি পরিচালনা করেছেন গাই রিচি এবং প্রযোজনা করেছেন জোয়েল সিলভার, লিওনেল উইগ্রাম, সুজান ডাউনি ও ড্যান লিন। চলচ্চিত্রটির রচয়িতা হলেন Mulroney ও কাইরন Mulroney। এটি ২০০৯ সালে মুক্তি পাওয়া শার্লক হোমস এর একটি সিকুয়্যাল চলচ্চিত্র। এই চলচ্চিত্রে শার্লক হোমস চরিত্রে অভিনয় করেন রবার্ট ডাউনি জুনিয়র এবং ড. জন ওয়াটসন চরিত্রে জ্যুড ল।  ছবিটি ১৬ ডিসেম্বর ২০১১ সালে মার্কিন যুক্তরাষ্ট্রে ও যুক্তরাজ্যে মুক্তি পায়।

তথ্যসূত্র

বহিঃসংযোগ 

২০১১-এর চলচ্চিত্র
ইংরেজি ভাষার চলচ্চিত্র
মার্কিন মারপিটধর্মী রোমাঞ্চকর চলচ্চিত্র
শার্লক হোমস
লন্ডনে ধারণকৃত চলচ্চিত্র
ডি-বক্স মোশন-বর্ধিত চলচ্চিত্র
মার্কিন রহস্য চলচ্চিত্র
ওয়ার্নার ব্রসের চলচ্চিত্র
জার্মানির পটভূমিতে চলচ্চিত্র
লন্ডনের পটভূমিতে চলচ্চিত্র
প্যারিসের পটভূমিতে চলচ্চিত্র
ইংল্যান্ডের পটভূমিতে চলচ্চিত্র
সন্ত্রাসবাদ সম্পর্কে চলচ্চিত্র
সুইজারল্যান্ডে ধারণকৃত বিদেশি চলচ্চিত্র
২০১১-এর অ্যাকশন থ্রিলার চলচ্চিত্র
মার্কিন ধারাবাহিক চলচ্চিত্র
ব্রিটিশ মারপিটধর্মী রোমাঞ্চকর চলচ্চিত্র
ব্রিটিশ ধারাবাহিক চলচ্চিত্র
কলাম্বিয়া পিকচার্সের চলচ্চিত্র
২০১০-এর দশকের ইংরেজি ভাষার চলচ্চিত্র
হার্টফোর্ডশায়ারে ধারণকৃত চলচ্চিত্র
ফ্রান্সের পটভূমিতে চলচ্চিত্র
সুইজারল্যান্ডের পটভূমিতে চলচ্চিত্র
ফ্রান্সে ধারণকৃত চলচ্চিত্র
সুইজারল্যান্ডে ধারণকৃত চলচ্চিত্র
২০১০-এর দশকের মার্কিন চলচ্চিত্র
ভিলেজ রোডশো পিকচার্সের চলচ্চিত্র
ইংরেজি ভাষার মারপিটধর্মী রোমাঞ্চকর চলচ্চিত্র
বেয়ারের পরীক্ষা

বেয়ারের পরীক্ষা হল জৈব রসায়নে অসম্পৃক্ততা, যেমন দ্বিবন্ধন বা ত্রিবন্ধন শনাক্তকরণের বহুল ব্যবহৃত পরীক্ষা। জার্মান জৈব রসায়নবিদ অ্যাডলফ ভন বেয়ারের নামাঙ্কিত এই বিক্রিয়া গুণগত বিশ্লেষণের একটি গুরুত্বপূর্ণ পরীক্ষা।

বেয়ারের পরীক্ষার বিকারক হিসেবে শীতল ক্ষারীয় পটাশিয়াম পারম্যাঙ্গানেট দ্রবণ ব্যবহৃত হয়। এটি একটি শক্তিশালী জারক পদার্থ হিসেবে জারণ ঘটায়, সেই সাথে নিজে বিজারিত হয়। কোনো যৌগে দ্বিবন্ধন বা ত্রিবন্ধন (-C=C- or -C≡C-) উপস্থিত থাকলে তা দ্রবণের বর্ণ গোলাপি থেকে বর্ণহীন করে দেয়। এটি একটি ইলেকট্রনাকর্ষী যুত বিক্রিয়া। অ্যালডিহাইডসমূহ এবং ফরমিক এসিড (ফরমিক এসিডের এস্টারও) এই বিক্রিয়ায় অনুরূপ ফলাফল প্রদর্শন করে।

অসম্পৃক্ততা শনাক্তকরণের অন্যান্য পরীক্ষা 
 ব্রোমিন দ্রবণ পরীক্ষা

তথ্যসূত্র

রাসায়নিক শনাক্তকরণ
সাংশ্লেষিক বিকারক
নামাঙ্কিত বিক্রিয়া

নামাঙ্কিত বিক্রিয়া হল রাসায়নিক বিক্রিয়া যার নাম এর আবিষ্কারক/আবিষ্কারকসমূহের নামে রাখা হয়। জনপ্রিয় কিছু নামাঙ্কিত বিক্রিয়া হুল উর্টজ বিক্রিয়া, ক্লেইজেন ঘনীভবন বিক্রিয়া, ফ্রিডেল ক্র্যাফটস অ্যাসাইলেশন, ডায়েলস-অ্যাল্ডার বিক্রিয়া ইত্যাদি। হাজারো জৈব বিক্রিয়ার মধ্যে শ'খানেক জনপ্রিয় বিক্রিয়াই নামাঙ্কিত। এইসব বিক্রিয়াসমূহের উপর অনেক বইও লেখা হয়েছে। রসায়নের বিশ্বকোষ মার্ক ইনডেক্সেও নামাঙ্কিত বিক্রিয়াসমূহ নিয়ে পৃথক সূচী আছে।

বিংশ শতকে জৈব রসায়নের ক্রমান্নয়ন ঘটতে থাকে এবং সেই সাথে রসায়নবিদগণ সাংশ্লেষিক ক্ষেত্রে গুরুত্বপূর্ণ বিক্রিয়াসমূহের নাম তাদের আবিষ্কারক/দের নামে রাখতে শুরু করেন। কিছু ক্ষেত্রে নামটা নিছকই সাংকেতিক। কিছু বিক্রিয়ার ক্ষেত্রে আদৌ সেই বিজ্ঞানী এই বিক্রিয়া আবিষ্কারই করেননি। পুমারের পুনর্বিন্যাস, পিনিকের জারণ এবং বির্চ বিজারণ বিক্রিয়া এর মধ্যে উল্লেখযোগ্য।

যদিও বিক্রিয়ার কৌশল কিংবা বিক্রিয়ক-উৎপাদ দেখে বিক্রিয়ার নামকরণের পন্থা রয়েছে (যেমন ইউপ্যাক নোমেনক্লেচার ফর ট্রান্সফর্মেশনস), তবুও বর্ণনাত্মক বিক্রিয়াসমূহের ক্ষেত্রে বিক্রিয়ার কোনো একটি নির্দিষ্ট নামই অধিক কার্যকর।

আরও দেখুন
 জৈব বিক্রিয়াসমূহের তালিকা

তথ্যসূত্র

ব্যক্তিনামাঙ্কিত বিক্রিয়া
সাঈদ খোকন

সাঈদ খোকন (জন্ম ১৯ জুন ১৯৭০) একজন বাংলাদেশী ব্যবসায়ি, রাজনীতিবিদ এবং ঢাকা দক্ষিণ সিটি কর্পোরেশনের প্রথম মেয়র ছিলেন। তিনি এ সিটি কর্পোরেশনের প্রথম নির্বাচিত মেয়র এবং ঢাকা ৬ আসনের সাবেক সংসদ সদস্য। তিনি বাংলাদেশ আওয়ামী লীগের কেন্দ্রীয় কার্যনির্বাহী সংসদের সদস্য। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

প্রারম্ভিক জীবন 
সাঈদ খোকন ১৯৭০ সালের ১৯ জুন ঢাকায় জন্মগ্রহণ করেন। তার পিতার নাম মোহাম্মদ হানিফ ও মাতার নাম ফাতেমা খাতুন। হানিফ ছিলেন ঢাকা মহানগর আওয়ামী লীগের সাবেক সভাপতি এবং অবিভক্ত ঢাকা সিটি কর্পোরেশনের প্রথম মেয়র। খোকন, ব্রিটিশ শাসনামলে সরদারি প্রথা বিলোপের প্রাক্কালে পুরান ঢাকার অন্যতম প্রভাবশালী ব্যক্তিত্ব মাজেদ সরদারের দৌহিত্র। খোকন ১৯৭৫ সালে ঢাকার আহমেদ বাওয়ানী একাডেমীতে তার শিক্ষাজীবন শুরু করেন। ১৯৮৬ সালে মাধ্যমিক সম্পন্ন করার পর সরকারি শহীদ সোহরাওয়ার্দী কলেজ থেকে ১৯৮৮ সালে উচ্চ মাধ্যমিক সম্পন্ন করেন। ১৯৯০ সালে ঢাকা সিটি কলেজ থেকে স্নাতক ডিগ্রি লাভ করেন।

রাজনৈতিক জীবন 
খোকন ১৯৮৭ সালে আওয়ামী লীগে যোগদান করে ঢাকা মহানগরের ৩৩ নাম্বার ওয়ার্ড শাখার আইন বিষয়ক সম্পাদক হন। ২০০১ সালে অষ্টম জাতীয় সংসদ নির্বাচনে তিনি ঢাকা-৭ আসন থেকে আওয়ামী লীগের মনোনয়নে সংসদ সদস্য প্রার্থী হিসেবে পরাজিত হন।  
তিনি ২০০৪ সালে ঢাকা মহানগর আওয়ামী লীগের সাংগঠনিক সম্পাদক হিসেবে মনোনীত হন। ২০১৫ সালের ২৮ এপ্রিল ঢাকা দক্ষিণ সিটি করপোরেশনের মেয়র নির্বাচনে ৫ লাখ ৩৫ হাজার ২৯৬ ভোট পেয়ে তিনি মেয়র নির্বাচিত হন। ৬ মে তিনি মেয়র হিসেবে শপথ গ্রহণ করেন।

ব্যক্তিগত জীবন
খোকন ব্যক্তিগত জীবনে ১৯৯৬ সালে ফারহানা আলমের সাথে বিবাহ বন্ধনে আবদ্ধ হন।

তথ্যসূত্র 

১৯৭০-এ জন্ম
জীবিত ব্যক্তি
ঢাকা দক্ষিণ সিটি কর্পোরেশনের মেয়র
বাংলাদেশ আওয়ামী লীগের রাজনীতিবিদ
ঢাকা সিটি কলেজের প্রাক্তন শিক্ষার্থী
সরকারি শহীদ সোহরাওয়ার্দী কলেজ, ঢাকার প্রাক্তন শিক্ষার্থী
বাংলাদেশী ব্যবসায়ী
দ্বাদশ জাতীয় সংসদ সদস্য